section_heading: Osma generacija
paragraph_text: Po prvi puta su neki stariji Pokemoni u potpunosti izbačeni iz kôda igre, tako da ih nije bilo moguće dobiti čak ni razmjenom. Također, određen broj starijih tehnika je uklonjen iz igre. Iako su u kompaniji Game Freak koja je na igri radila opravdavali manji broj Pokemona hardverskim i softverskim ograničenjima, smanjeni Pokedex je dočekan s negativnim reakcijama od dugogodišnjih ljubitelja igara. Neki fanovi su išli do te mjere da su slali prijetnje smrću zaposlenicima Nintenda i Game Freaka. Na društvenoj mreži Twitter su isti ti fanovi širilu svoje osjećaje razočaranja i ljutnje hashtagom #BringBackNationalDeck (#BBND).